जस्टिस लीग: द फ्लैशपॉइंट पैराडॉक्स
जस्टिस लीग: द फ्लैशपॉइंट पैराडॉक्स एक डायरेक्ट-टू-वीडियो एनिमेटेड फ़िल्म है, जो जॉफ जोंस तथा एंडी कुबर्ट द्वारा रचित २०११ की कॉमिक बुक क्रॉसओवर "फ्लैशपॉइंट" पर आधारित है। जे ऑलिविया द्वारा निर्देशित इस फ़िल्म की पटकथा जिम क्रेग ने लिखी है, और जस्टिन चैम्बर्स, सी॰ थॉमस हॉवेल, माइकल बी जॉर्डन, केविन मैककिड, केविन कॉनरॉय, नाथन फिलियन, रॉन पर्लमैन, डाना डेलनी, वनेसा मार्शेल तथा डी ब्रेडले बेकर ने मुख्य भूमिकाएं निभाई हैं। यह फ़िल्म ३० जुलाई २०१३ को रिलीज़ की गयी थी। यह डीसी एनिमेटेड मूवी यूनिवर्स की पहली फ़िल्म थी।